**Til elever**

VG1 teknikk og industriell produksjon

VG2 arbeidsmaskiner

VG2 bilskade, lakk og karosseri

VG2 industriteknologi

VG2 kjøretøy

Informasjon om oppstart for TIP- fagene, skoleåret 2018-2019

Velkommen til et nytt skoleår! Steinkjer videregående skole har et bredt tilbud innenfor TIP- fagene, og du vil bli en av nærmere hundre elever fordelt på åtte ulike klasser. Vi ser fram til å bli kjent med deg og håper at skoleåret 2018-2019 blir et spennende og utfordrende år for deg og dine medelever.

Vi har som målsetning å komme i gang med undervisning så fort som mulig, men de første dagene vil vi bruke nødvendig tid slik at du kan bli kjent med lærere, medelever, klasserom og verksted.

**Rutine for bestilling av arbeidsklær**

Mye av undervisningen vil foregå i ulike verksted. Her er det påbudt med arbeidstøy og verneutstyr. Alt nødvendig utstyr kjøpes inn av skolen. I løpet av høsten vil hver elev få en faktura for den utstyrspakken de har fått utlevert.

Alle elever vil (etter søknad til Lånekassen) motta et *ikke behovsprøvd utstyrsstipend*. For skoleåret 2018–2019 utgjør dette kr. 2285,- Dette skal dekke utgifter til PC, arbeidsklær og øvrig utstyr.

Vi har en avtale med Ahlsell, Steinkjer. De vil være tilstede på skolen de første dagene slik at elevene får prøve arbeidsklær og vernesko. Det er beregnet at elever på VG2 har med vernesko fra VG1. Arbeidsklær skal ha skolen sin logo, og Ahlsell ordner med trykking før klærne blir levert. Øvrig verneutstyr (hansker, briller og hørselsvern etc.) samt noe småverktøy får elevene utdelt på skolen.

For øvrige opplysninger om skolestart – se velkomstbrev fra rektor.

Vennlig hilsen

Arve Austheim

Avdelingsleder